Query: Quins efectes té l'expulsió?
Context: L’expulsió obliga un estranger que es troba en situació irregular a Espanya a abandonar el territori espanyol. En molts casos comporta una ordre de no retorn que tindrà una durada màxima de cinc anys. El procediment s’inicia per part de la policia, quan detecta que hi ha una persona la situació de la qual suposa un incompliment de la normativa d’estrangeria (estada superior a 90 dies sense autorització o permís de residència). Una vegada dictada l’ordre d’expulsió, es procedeix a l’arxiu de qualsevol procediment iniciat que tingués com a objectiu obtenir una autorització per residir o treballar a Espanya. L’expulsió d’un estranger afecta drets fonamentals tan importants com ho són la intimitat personal i familiar. Per tant, les autoritats espanyoles han de ponderar les circumstàncies familiars i l’arrelament de l’afectat abans de prendre una decisió sobre la seva expulsió.